  Майя Бывальцева Глазкарысь Историяя но лулчеберетъя «Иднакар» музей-заповедникын нырысьсэ вашкала арбериосты выльдон-утён ужъёсты нуо. Со сярысь ужъюртлэн «ВКонтакте» мерлыко вотэсысь огиназ ивортэмын. Кык арнялы музее Казаньысь Приволжск федерал университетысь вылӥ категориен суредась-реставратор Светлана Буршнева но солэн дышетскисьёсыз лыктӥзы. Таяз арняе соос 1987-тӥ арын Полом шайгуысь но 1982-1987 аръёсы Бигершайысь шедьтэм арбериосын ужало. Фондъёсын ялан утиськись кортлэсь арбериосты эскеремын. Со: тӥръёс, пыд лёгетъёс, шибодыослэн но пукыӵ ньӧлъёслэн йылъёссы, бычыос. Ӵектонъёс сётэмын но арбериослы азьланяз кулэ луись амалъёс пусъемын «Иднакар» музей-заповедникАли ваньбурлыко лулчеберетысь синпельёсты юнмато, лякыло, сузяло. Озьы ик ӧнерчиос лылэсь арбериосты эскеризы, соос вылысь кырсьсэ утялто. Со сяна, ыргон суретъёслэсь арбериосын ужаны кутскизы.  Тегъёс: Лулчеберет Музей Удмуртия история Глазкар  